Иван Стукаловöс индiсны Коми Республикаса Каналан Сöветын Коми Республикаса Юралысьöс да Коми Республикаса Веськöдлан котырöс пыр петкöдлысьöн

2011 во рака тöлысь 30 лунся 120-р №-а лöсялана тшöктöмсö кырымалiс Коми Республикаса Юралысь Вячеслав Гайзер. Документсö дасьтöма «Коми Республикаса Каналан Сöветын Коми Республикаса Юралысьöс пыр да торъя петкöдлысьяс йылысь» Коми Республикаса Юралысьлöн 2003 во моз тöлысь 6 лунся 181 №-а Индöд подув вылын.

**Коми Республикаса Юралысьлöн 2011 во рака тöлысь 30 лунся 120-р №-а тшöктöм**

1. «Коми Республикаса Каналан Сöветын Коми Республикаса Юралысьöс пыр да торъя петкöдлысьяс йылысь» Коми Республикаса Юралысьлöн 2003 во моз тöлысь 6 лунся 181 №-а Индöд подув вылын индыны Иван Евгеньевич Стукаловöс Коми Республикаса Каналан Сöветын Коми Республикаса Юралысьöс да Коми Республикаса Веськöдлан котырöс пыр петкöдлысь чинö.

2. Тайö тшöктöмыс вынсялö сiйöс кырымалан лунсянь.